**নামভৰ্তি সম্পৰ্কীয় গুৰুত্বপূৰ্ণ নিৰ্দেশনাঃ**

Date:- 11/09/2021

ইয়াৰ দ্বাৰা ভূৰাগাওঁ মহাবিদ্যালয়ত নামভৰ্তি কৰিব বিচৰা সমূহ ছাত্ৰ-ছাত্ৰীৰ জ্ঞাতাৰ্থে জনোৱা যায় যে,

১। অহা 20 ছেপ্টেম্বৰৰ পৰা পৰ্য্যায় ক্ৰমে ভূৰাগাওঁ মহাবিদ্যালয়ৰ স্নাতক প্ৰথমবৰ্ষৰ নামভৰ্তি প্ৰক্ৰিয়া আৰম্ভ হ’ব । ইতিমধ্যে মহাবিদ্যালয়ে নামভৰ্তিৰ সময়সূচী ঘোষণা কৰিছে আৰু সেইমতে **ছাত্ৰ-ছাত্ৰী সকলে নিজে মহাবিদ্যালয়লৈ আহিব লাগিব আৰু নিজৰ প্ৰয়োজনীয় নথি-পত্ৰ সমিতিৰ হাতত জমা দিব লাগিব** । সমিতিয়ে সেই নথিসমূহ পৰীক্ষা কৰাৰ পাছতহে ছাত্ৰ বা ছাত্ৰীগৰাকী চূড়ান্ত নামভৰ্তিৰ বাবে যোগ্য বুলি বিবেচিত কৰা হ’ব ।

২। কভিড নিয়মাৱলী অনুসৰি নামভৰ্তিৰ দিনা নিৰ্দিষ্ট শাখাৰ কেৱল Selection list ত থকা ছাত্ৰ বা ছাত্ৰীগৰাকীক হে নামভৰ্তি সভাগৃহত প্ৰৱেশ কৰৰিবলৈ দিয়া হ’ব আৰু সভাগৃহৰ ভিতৰতো প্ৰতিগৰাকীয়ে কভিডৰ নীতি-নিয়ম মানি চলিব লাগিব ।

৩। নামভৰ্তি সভাগৃহত প্ৰৱেশৰ বাবে সকলো ছাত্ৰ-ছাত্ৰীয়ে মাস্ক পৰিধান কৰাটো বাধ্যতামূলক ।

৪। যিসকল ছাত্ৰ-ছাত্ৰীয়ে বিনামূলীয়া নামভৰ্তি কৰিব বিচাৰে, তেওঁলোকৰ অভিভাৱকৰ বাৰ্ষিক আয় ২ (দুই) লাখৰ ভিতৰত হ’ব লাগিব । যদি কোনোবা অভিভাৱকৰ বাৰ্ষিক আয় ২ (দুই) লাখৰ ভিতৰত হয়, কিন্তু তেওঁ যদি চৰকাৰী বেতনভোগী চাকৰিয়াল হয়, তেনে অভিভাৱকৰ ল’ৰা-ছোৱালীয়ে এই বিনামূলীয়া নামভৰ্তিৰ সুবিধা আদায় কৰিব নোৱাৰিব ।

৫। বিনামূলীয়া নামভৰ্তি কৰিব বিচৰা ছাত্ৰ বা ছাত্ৰীগৰাকীয়ে **মহাবিদ্যালয়ৰ চৌহদত বা নিজ গৃহ চৌহদত এটি গছপুলি ৰুই, গছপুলিটোৰে সৈতে তোলা এখন ফটো নামভৰ্তিৰ দিনা সমিতিৰ হাতত জমা দিব লাগিব** । ছাত্ৰ বা ছাত্ৰীগৰাকীয়ে ৰুৱা পুলিটো মূল্যবান গছৰ পুলি হ’ব লাগিব।

৬। বিনামূলীয়া নামভৰ্তি কৰিব বিচৰা ছাত্ৰ বা ছাত্ৰীসকলে তেওঁলোকৰ মাৰ্কছিটখন **কোনো ধৰণৰ লেমিনেছন নকৰাকৈ** সমিতিৰ হাতত জমা দিব লাগিব । কাৰণ তেওঁলোকৰ মাৰ্কছিটখনৰ পাছফালে সমিতিয়ে **‘বিনামূলীয়া নামভৰ্তি’**বুলি ছীল আৰু চহী মাৰি দিব ।

৭। নামভৰ্তিৰ দিনা যদি কোনো ছাত্ৰ-ছাত্ৰীয়ে প্ৰয়োজনীয় নথি জমা দিব নোৱাৰে তেনেহ’লে নামভৰ্তি লগে লগে বাতিল কৰা হ’ব। ইয়াৰোপৰি কোনো ছাত্ৰ বা ছাত্ৰীয়ে যদি নামভৰ্তি সমিতিক কিবা ভুৱা তথ্য যোগান ধৰে তেনেহ’লে নামভৰ্তি তাৎক্ষণিকভাবে বাতিল কৰাৰ লগতে তেওঁ আইন মতে দণ্ডনীয় হ’ব ।

৮। নামভৰ্তিৰ বাবে বাছনিকৃত সকলো ছাত্ৰ- ছাত্ৰীয়ে তেওঁলোকৰ উপযুক্ত শ্ৰেণীমতে অৰ্থাৎ Fee waiver Rs. 400/- আৰু Non-Fee waiver Major Rs. 4000/-, General Rs.3800/- টকা নামভৰ্তি মাছুল Documents Verification ৰ পাছত জমা দিব লাগিব ।

**আহ্বায়ক**

**নামভৰ্তি সমিতি**

**ভূৰাগাওঁ মহাবিদ্যালয়**

**ভূৰাগাওঁ, মৰিগাওঁ, অসম ।**